ໜ່ວຍປ່ອນບັດ ເປີດແລ້ວ ໃນການເລືອກຕັ້ງ ສະພາແຫ່ງຊາດ ອີຣ່ານ (ເບິ່ງສະໄລດ໌)
ການປ່ອນບັດເລີ່ມຂຶ້ນ ໃນວັນສຸກມື້ນີ້ ຊຶ່ງມີການເບິ່ງກັນວ່າ ເປັນການທົດສອບລະຫວ່າງ ພວກຈາຮີດນິຍົມ ທີ່ຄັດຄ້ານ ແລະສະໜັບສະໜຸນ ທ່ານອາມາດີເນຈາດ.
ບັນດາໜ່ວຍປ່ອນບັດໄດ້ເປີດແລ້ວ ໃນການເລືອກຕັ້ງສະພາແຫ່ງຊາດອີຣ່ານຊຶ່ງມີການເບິ່ງ ກັນວ່າເປັນການທົດສອບລະຫວ່າງພວກນິຍົມແນວທາງເດີມ ທີ່ໃຫ້ການສະໜັບສະໜຸນຫລື ຄັດຄ້ານຕໍ່ປະທານາທິບໍດີ Mahmoud Ahmadinejad ພວກຫົວປະຕິຮູບອີຣ່ານຈໍານວນນຶ່ງ ຮວມຢູ່ໃນ ບັນດາຜູ້ສະມັກ 3,400 ຄົນ ພວມແຂ່ງຂັນເອົາ ບ່ອນນັ່ງໃນສະພາແຫ່ງຊາດ ທີ່ມີສະມາຊິກທັງ ໝົດຈໍານວນ 290 ຄົນ ລັດຖະບານນິຍົມແນວ ທາງເດີມຂອງອີຣ່ານແລະບັນດາຜູ້ນໍາຝ່າຍສາສະ ໜາໄດ້ພາກັນສືບຕໍ່ປາບປາມຂະບວນການປະຕິ ຮູບນັບຕັ້ງແຕ່ໄດ້ເກີດມີການປະທ້ວງຄັ້ງໃຫຍ່ ຕໍ່ ຕ້ານການເລືອກເອົາທ່ານ Ahmadinejad ເຂົ້າ ຮັບຕຳແໜ່ງຕື່ມອີກ ໃນປີ 2009 ຊາວອີຣ່ານຫລາຍກວ່າ 48 ລ້ານຄົນ ມີສິດໄປລົງ ຄະແນນສຽງໃນການເລືອກຕັ້ງໃນວັນສຸກມື້ນີ້ ຜູ້ນໍາສູງສຸດທາງສາສະໜາຂອງອີຣ່ານ Ayatollah Ali Khamenei ໄດ້ຮຽກຮ້ອງໃຫ້ປະຊາຊົນພາກັນ ໄປປ່ອນບັດເປັນຈຳນວນຫຼວງຫຼາຍ ຊຶ່ງທ່ານກ່າວ ວ່າ ເພື່ອເປັນການສະແດງໃຫ້ເຫັນເຖິງການທ້າ ທາຍຕໍ່ສັດຕູຂອງອີຣ່ານ ທີ່ໝາຍເຖິງມະຫາອໍາ ນາດຕາເວັນຕົກ ທີ່ເປັນຜູ້ນໍາພາໃນການລົງໂທດທາງດ້ານເສດຖະກິດຕໍ່ອີຣານນັ້ນ